stanford-oval/wikipedia huggingface dataset:
คตินิยมเปลี่ยนแนว

ลักษณะสถาปัตยกรรมในคตินิยมเปลี่ยนแนว พิพิธภัณฑ์ Imperial War Museum North ออกแบบโดย Daniel Libeskind
สะพาน
คตินิยมเปลี่ยนแนว (อังกฤษ: deconstructivism) หรืออาจเรียกว่า การเปลี่ยนแนว (deconstruction) เป็นรูปแบบสถาปัตยกรรมที่พัฒนาจากสถาปัตยกรรมหลังสมัยใหม่ ที่เริ่มช่วงปลายคริสต์ทศวรรษ 1980 โดยมีเอกลักษณ์จากรูปแบบการแตกกระจาย, ความสนใจในการเปลี่ยนแปลงพื้นผิวของโครงสร้างหรือเปลือก, รูปร่างที่ไม่ใช่เส้นตรง ที่ทำให้เกิดการทำให้บิดเบี้ยวและความไม่เป็นระเบียบขององค์ประกอบทางสถาปัตยกรรม อย่างเช่นโครงสร้างและสิ่งห่อหุ้ม ภาพปรากฏของอาคารที่เห็นจะมีเอกลักษณ์ที่เร่งเร้าสิ่งที่คาดไม่ถึงและความยุ่งเหยิงที่ถูกควบคุม
เหตุการณ์สำคัญในประวัติศาสตร์ของการเคลื่อนไหวของนักนิยมเปลี่ยนแนว อย่างเช่นงานการแข่งขันการออกแบบสถาปัตยกรรมที่ปาร์กเดอลาวีแล็ต (โดยเฉพาะอย่างยิ่ง ในผลงานการเข้าแข่งขันของฌาคส์ แดร์ริดา และปีเตอร์ ไอเซนมาน และผลงานชนะเลิศของเบอร์นาร์ด ชูมี, งานนิทรรศการสถาปัตยกรรมตามคติเปลี่ยนแนวที่พิพิธภัณฑ์ศิลปะสมัยใหม่ ในปี ค.ศ. 1988 ที่นิวยอร์ก จัดขึ้นโดยฟิลิป จอห์นสันและมาร์ก วิกลีย์ และงานเปิดของเวกซ์เนอร์เซนเตอร์ฟอร์ดิอาตส์ ในโคลัมบัส ออกแบบโดยปีเตอร์ ไอเซนมาน และงานนิทรรศการเดอะนิวยอร์กเอกซิบิชัน ที่มีผลงานของแฟรงก์ เกห์รี, แดเนียล ลิเบส์ไคนด์, แร็ม โกลฮาส, ปีเตอร์ ไอเซนมาน, ซาฮ่า ฮาดิด, Coop Himmelb(l)au และบอร์นาร์ด ชูมี
จุดเริ่มต้น มีสถาปนิกหลายท่านรู้จักรูปแบบคตินิยมเปลี่ยนแนว ได้รับอิทธิพลจากแนวความคิดของนักปรัชญาชาวฝรั่งเศสที่ชื่อ ฌัก แดรีดา โดยไอเซนมานได้พัฒนาความสัมพันธ์กับแดรีดา ถึงกระนั้นรูปแบบการออกแบบทางสถาปัตยกรรมของเขาก็พัฒนามานานก่อนที่จะมาเป็นนักนิยมเปลี่ยนแนว ผู้มีงานคตินิยมเปลี่ยนแนวหลายคนมักได้รับอิทธิพลจากการทดลองจากกฎเกณฑ์ทั่วไปและการทำรูปทรงเรขาคณิตให้ไม่สมดุลของสถาปัตยกรรมคตินิยมโครงสร้าง (รัสเซีย) นอกจากนี้ยังมีการอ้างอิงในการเคลื่อนไหวสถาปัตยกรรมคตินิยมเปลี่ยนแนว อย่างนวยุคนิยม/คตินิยมหลังนวยุค, บาศกนิยม, ลัทธิจุลนิยม และศิลปะร่วมสมัย
ความพยายามของสถาปัตยกรรมในคตินิยมเปลี่ยนแนว คือการพยายามนำสถาปัตยกรรมออกจากที่ผู้ออกแบบเรียกว่า กฎตายตัวของนวยุคนิยม อย่างเช่น "รูปทรงตามประโยชน์ใช้สอย", "สัจจะแห่งรูปทรง" และ "เนื้อแท้แห่งวัสดุ"
คณะสัตวศาสตร์และเทคโนโลยีการเกษตร มหาวิทยาลัยศิลปากร

| --- | --- |
Faculty of Animal Sciences and Agricultural Technology, Silpakorn University

สถาปนา: 10 มกราคม พ.ศ. 2544
คณบดี: อาจารย์ ดร. วัชราภรณ์ รวมธรรม
ที่อยู่: คณะสัตวศาสตร์และเทคโนโลยีการเกษตร มหาวิทยาลัยศิลปากร เลขที่ 1 หมู่ 3 ถนนชะอำ–ปราณบุรี ตำบลสามพระยา อำเภอชะอำ จังหวัดเพชรบุรี 76120
สี:   สีงาช้าง
เว็บไซต์: www.asat.su.ac.th
คณะสัตวศาสตร์และเทคโนโลยีการเกษตร มหาวิทยาลัยศิลปากร (อังกฤษ: Faculty of Animal Sciences and Agricultural Technology, Silpakorn University) เป็นคณะวิชาลำดับที่ 11 ของ มหาวิทยาลัยศิลปากร ก่อตั้งขึ้นเมื่อ พ.ศ. 2544
หน่วยงาน

สำนักงานคณบดี
ศูนย์ฝึกอบรมและถ่ายทอดเทคโนโลยีการเกษตร
หลักสูตร

| ปริญญาตรี | ปริญญาโท | ปริญญาเอก |
| --- | --- | --- |
|  หลักสูตร วิทยาศาสตรบัณฑิต (วท.บ.) สาขาวิชาสัตวศาสตร์  สาขาวิชาวิทยาศาสตร์การประมง  สาขาวิชาเทคโนโลยีการผลิตพืช  สาขาวิชาธุรกิจการเกษตร  สาขาวิชาภาวะผู้นำและการสื่อสารทางการเกษตร  สาขาวิชาส่งเสริมการเกษตร |  หลักสูตรวิทยาศาสตรมหาบัณฑิต (วท.ม.) สาขาวิชาสัตวศาสตร์  สาขาวิชาชีววิทยาศาสตร์เพื่อเกษตรกรรมที่ยั่งยืน (หลักสูตรนานาชาติ) |  หลักสูตรปรัชญาดุษฎีบัณฑิต (ปร.ด.) สาขาวิชาชีววิทยาศาสตร์เพื่อเกษตรกรรมที่ยั่งยืน (หลักสูตรนานาชาติ) |
ทำเนียบคณบดี

| รายนามคณบดีคณะสัตวศาสตร์และเทคโนโลยีการเกษตร> ลำดับ | รายนามคณบดีคณะสัตวศาสตร์และเทคโนโลยีการเกษตร> คณบดี | รายนามคณบดีคณะสัตวศาสตร์และเทคโนโลยีการเกษตร> วาระการดำรงตำแหน่ง |
| --- | --- | --- |
| 1 | อาจารย์ ดร. สุภสร ชโยวรรณ | ผู้อำนวยการโครงการจัดตั้งคณะสัตวศาสตร์และอุตสาหกรรมการเกษตร 11 มกราคม พ.ศ. 2544 – 31 มีนาคม พ.ศ. 2546 |
| 2 | ผู้ช่วยศาสตราจารย์ รุจิรา พิพิธพจนการณ์ | รักษาการในตำแหน่งผู้อำนวยการคณะสัตวศาสตร์และเทคโนโลยีการเกษตร 1 เมษายน พ.ศ. 2546 – 9 กรกฎาคม พ.ศ. 2546   รักษาราชการแทนคณบดี 10 กรกฎาคม พ.ศ. 2546 – 30 กันยายน พ.ศ. 2546   รักษาราชการแทนคณบดี 1 ตุลาคม พ.ศ. 2546 – 30 พฤศจิกายน พ.ศ. 2547 |
| 3 | รองศาสตราจารย์ ดร. วิชัย ก่อประดิษฐ์สกุล | 1 ธันวาคม พ.ศ. 2547 – 30 พฤศจิกายน พ.ศ. 2551 |
| 4 | รองศาสตราจารย์ นายสัตวแพทย์ เกรียงศักดิ์ พูนสุข | 1 ธันวาคม พ.ศ. 2551 – 30 พฤศจิกายน พ.ศ. 2555 |
| 5 | อาจารย์ ดร. ภวพล คงชุม | 1 ธันวาคม พ.ศ. 2555 – 30 พฤศจิกายน พ.ศ. 2559  1 ธันวาคม พ.ศ. 2559 – 30 พฤศจิกายน พ.ศ. 2563 |
| 6 | อาจารย์ ดร. วัชราภรณ์ รวมธรรม | 1 ธันวาคม พ.ศ. 2563 – ปัจจุบัน |
หมายเหตุ ตำแหน่งทางวิชาการในระหว่างที่ดำรงตำแหน่งในขณะนั้น
ดูเพิ่ม

มหาวิทยาลัยศิลปากร
รายชื่อคณะเกษตรศาสตร์ในประเทศไทย
รายชื่อคณะประมงในประเทศไทย
งานประเพณี ๔ จอบแห่งชาติ
คณะวิทยาการจัดการ มหาวิทยาลัยศิลปากร

| --- | --- |
Faculty of Management Science, Silpakorn University

ชื่อย่อ: SUMS
สถาปนา: พ.ศ. 2545
คณบดี: ผู้ช่วยศาสตราจารย์ ดร. วันชัย สุทธะนันท์
ที่อยู่: คณะวิทยาการจัดการ มหาวิทยาลัยศิลปากร เลขที่ 1 หมู่ 3 ถนนชะอำ–ปราณบุรี ตำบลสามพระยา อำเภอชะอำ จังหวัดเพชรบุรี 76120
สี:   สีเขียวไข่ครุฑ
มาสคอต: กระดานหมากรุก
สถานปฏิบัติ: ศูนย์ปฏิบัติการโรงแรมและภัตตาคาร คณะวิทยาการจัดการ มหาวิทยาลัยศิลปากร เพชรบุรี
เว็บไซต์: www.ms.su.ac.th
คณะวิทยาการจัดการ มหาวิทยาลัยศิลปากร (อังกฤษ: Faculty of Management Science, Silpakorn University) เป็นคณะวิชาลำดับที่ 12 ของ มหาวิทยาลัยศิลปากร ก่อตั้งขึ้นเมื่อ พ.ศ. 2545
ประวัติ

แต่เดิมโครงการจัดตั้ง "คณะวิทยาการจัดการ มหาวิทยาลัยศิลปากร" ไม่ได้อยู่ในแผนแม่บทของโครงการจัดตั้งวิทยาเขตสารสนเทศเพชรบุรี พ.ศ. 2540 – 2549 ฉบับแรก มหาวิทยาลัยวางแผนจะตั้งคณะวิชา เพื่อให้สอดคล้องกับการขยายตัวของเศรษฐกิจ และสังคมในภูมิภาคตะวันตกบนฐานสาขาวิชาที่มหาวิทยาลัยมีศักยภาพอยู่แล้ว อย่างไรก็ดี มหาวิทยาลัยได้ทบทวนแผนแม่บทตามสถานการณ์ของเศรษฐกิจและงบประมาณที่เปลี่ยนแปลงไปในทางที่ลดลงเป็นอย่างมาก ในช่วงเวลานั้นจึงบรรจุคณะวิทยาการ (ซึ่งครอบคลุมสาขาวิชาการจัดการโรงแรม การจัดการการท่องเที่ยวและการจัดการด้านศิลปวัฒนธรรม) ลงในแผนแม่บทเมื่อ พ.ศ. 2543
โครงการจัดตั้งวิทยาเขตสารสนเทศเพชรบุรีนั้น เกิดขึ้นในช่วงที่เศรษฐกิจของประเทศมีปัญหา ดังนั้นการจัดตั้งวิทยาเขตแห่งใหม่จึงมิอาจเป็นวิทยาเขตที่สมบูรณ์แบบเหมือนวิทยาเขตพระราชวังสนามจันทร์ จังหวัดนครปฐมได้ สถานการณ์งบประมาณของมหาวิทยาลัยขณะนั้นทำให้นโยบายการจัดการศึกษาที่สำคัญของวิทยาเขตแห่งใหม่ เน้นการพึ่งพาตนเองด้านงบประมาณ จัดตั้งให้เป็นหน่วยงานในกำกับ การประหยัดโดยใช้ทรัพยากรร่วมกันของหน่วยงานภายในวิทยาเขต การใช้เทคโนโลยีสารสนเทศเข้าช่วยในการจัดการเรียนการสอน ลดภาระเงินเดือน ค่าจ้างในระยะยาว
อาจารย์ พุฒ วีระประเสริฐ เริ่มเป็นอธิการบดีเมื่อเดือนพฤศจิกายน พ.ศ. 2543 ได้มอบหมายให้รองอธิการบดีฝ่ายวางแผนและพัฒนา (อาจารย์ ชัยชาญ ถาวรเวช) เป็นผู้รับผิดชอบโครงการจัดตั้งคณะวิชาที่จัดการเรียนการสอนในวิทยาเขตแห่งใหม่ เนื่องจาก คณะสัตวศาสตร์และเทคโนโลยีการเกษตร ยังไม่สามารถจัดการเรียนการสอนที่วิทยาเขตสารสนเทศเพชรบุรีได้ จึงต้องจัดตั้งคณะวิทยาการจัดการ เพื่อจัดการเรียนการสอนที่วิทยาเขตสารสนเทศเพชรบุรีให้ได้ในปีการศึกษา 2545 โดยสภามหาวิทยาลัยให้ความเห็นชอบโครงการจัดตั้งคณะวิทยาการจัดการ เมื่อวันที่ 19 มีนาคม พ.ศ. 2545 ในระยะแรกจัดการเรียนการสอนในหลักสูตรศิลปศาสตรบัณฑิต 3 สาขาวิชาได้แก่ การจัดการการท่องเที่ยว การจัดการชุมชน และรัฐประศาสนศาสตร์ ซึ่งต่อมาได้มีการเพิ่มหลักสูตรบริหารธุรกิจบัณฑิต หลักสูตรรัฐประศาสนศาสตรบัณฑิตขึ้น
จนกระทั่งในปีการศึกษา 2559 ทางมหาวิทยาลัยได้อนุมัติหลักสูตรบัญชีบัณฑิต และหลักสูตรบริหารธุรกิจบัณฑิต สาขาวิชาการจัดการนิทรรศการและงานอีเว้นท์ขึ้น จนปัจจุบันคณะวิทยาการจัดการมีสาขาวิชารวมทั้งสิ้น 9 สาขา
หน่วยงาน

สำนักงานเลขานุการคณะ
สาขาวิชาการจัดการการท่องเที่ยว
สาขาวิชาการจัดการชุมชน
สาขาวิชาการจัดการธุรกิจทั่วไป
สาขาวิชาการตลาด
สาขาวิชาการจัดการโรงแรม
สาขาวิชาการจัดการธุรกิจและภาษา
สาขาวิชารัฐประศาสนศาสตร์
สาขาวิชาบัญชี
สาขาวิชาโลจิสติกส์ระหว่างประเทศ
สาขาวิชาการจัดการนิทรรศการและงานอีเว้นท์
หลักสูตร

| ปริญญาตรี | ปริญญาโท | ปริญญาเอก |
| --- | --- | --- |
|  หลักสูตร ศิลปศาสตรบัณฑิต (ศศ.บ.)  สาขาวิชาการจัดการการท่องเที่ยว  สาขาวิชาการจัดการชุมชน หลักสูตรบริหารธุรกิจบัณฑิต (บธ.บ.)  สาขาวิชาการจัดการนวัตกรรมทางธุรกิจ  สาขาวิชาการตลาด  สาขาวิชาการจัดการโรงแรม  สาขาวิชาการจัดการธุรกิจและภาษา  สาขาวิชาการจัดการงานนิทรรศการและงานอีเว้นท์  สาขาวิชาโลจิสติกส์ระหว่างประเทศ หลักสูตรรัฐประศาสนศาสตรบัณฑิต (รป.บ.)  สาขาวิชารัฐประศาสนศาสตร์ หลักสูตรบัญชีบัณฑิต (บช.บ.)  |  หลักสูตรศิลปศาสตรมหาบัณฑิต (ศศ.ม.)  สาขาวิชาการจัดการภาครัฐและภาคเอกชน  สาขาวิชาการจัดการการท่องเที่ยว โรงแรม และอีเว้นท์ หลักสูตรบริหารธุรกิจมหาบัณฑิต (บธ.ม.)  หลักสูตรการจัดการมหาบัณฑิต (กจ.ม.) หลักสูตรบัญชีมหาบัณฑิต (บช.ม.) |  หลักสูตรปรัชญาดุษฎีบัณฑิต (ปร.ด.)  สาขาวิชาการจัดการ หลักสูตรบริหารธุรกิจดุษฎีบัณฑิต (บธ.ด.) หลักสูตรนานาชาติ |
ทำเนียบคณบดี

| รายนามคณบดีคณะวิทยาการจัดการ> ลำดับ | รายนามคณบดีคณะวิทยาการจัดการ> คณบดี | รายนามคณบดีคณะวิทยาการจัดการ> วาระการดำรงตำแหน่ง |
| --- | --- | --- |
| 1 | รองศาสตราจารย์ สมประสงค์ น่วมบุญลือ | ผู้อำนวยการโครงการจัดตั้งคณะวิทยาการจัดการ 19 มีนาคม พ.ศ. 2545 – 30 กันยายน พ.ศ. 2545 |
| 2 | ผู้ช่วยศาสตราจารย์ ดร. วันชัย สุทธะนันท์ | รักษาการในตำแหน่งผู้อำนวยการคณะวิทยาการจัดการ 1 ตุลาคม พ.ศ. 2545 – 9 กรกฎาคม พ.ศ. 2546   รักษาการแทนคณบดีคณะวิทยาการจัดการ 10 กรกฎาคม พ.ศ. 2546 – 8 กันยายน พ.ศ. 2547   9 กันยายน พ.ศ. 2547 – 8 กันยายน พ.ศ. 2551   9 กันยายน พ.ศ. 2551 – 8 กันยายน พ.ศ. 2555 |
| 3 | รองศาสตราจารย์ ดร. พิทักษ์ ศิริวงศ์ | 9 กันยายน พ.ศ. 2555 – 8 กันยายน พ.ศ. 2559 |
| 4 | ผู้ช่วยศาสตราจารย์ ดร. พีรพัฒน์ ยางกลาง | 9 กันยายน พ.ศ. 2559 – 2563  |
| 5 | ผู้ช่วยศาสตราจารย์ ดร. วันชัย สุทธะนันท์ | 9 กันยายน 2563 - ปัจจุบัน |
หมายเหตุ ตำแหน่งทางวิชาการในระหว่างที่ดำรงตำแหน่งในขณะนั้น
กิจกรรมนักศึกษา

กิจกรรมแรลลี่หมากรุก
จัดขึ้นในช่วงเดือนสิงหาคม–กันยายนของทุกปี เพื่อให้นักศึกษาปี 1 ได้เรียนรู้เกี่ยวกับประวัติความเป็นมาของคณะวิทยาการจัดการ การใช้ชีวิตในรั้วมหาวิทยาลัย กฎ ระเบียบ ข้อบังคับของคณะที่นักศึกษาต้องทราบและปฏิบัติ วัฒนธรรม ขนบธรรมเนียมประเพณีของคณะวิทยาการจัดการ เพลงสันทนาการของคณะ เพลงเชียร์ของคณะ การบูมคณะ และความรักความสามัคคี ช่วยเหลือเกื้อกูลกันภายในรุ่นของตัวเอง เพื่อที่จะเป็นนักศึกษาคณะวิทยาการจัดการอย่างสมบูรณ์แบบและภาคภูมิใจ
กิจกรรมเฟรชชี่ไนท์
จัดขึ้นในช่วงกันยายนของทุกปี เป็นกิจกรรมที่นักศึกษาชั้นปีที่ 2 จัดขึ้นให้กับนักศึกษาชั้นปีที่ 1 เพื่อแสดงถึงความรัก ความดูแลเอาใจใส่ และเป็นการยอมรับเพื่อเข้าสู่คณะวิทยาการจัดการ ภายในกิจกรรมจะมีคอนเสิร์ตจากศิลปิน
พิธีไหว้ครูคณะวิทยาการจัดการ
จัดขึ้นช่วงเดือนกันยายนของทุกปี เป็นกิจกรรมที่แสดงออกถึงความรัก ความเคารพต่อครูอาจารย์ผู้สั่งสอนอบรมนักศึกษา เพื่อให้มีความรู้ในการนำไปใช้ในการประกอบอาชีพในอนาคต อีกทั้งยังเป็นกิจกรรมที่นักศึกษาทุกคนจะได้แสดงความกตัญญูต่ออาจารย์อีกด้วย
พิธีติดติ้งคณะวิทยาการจัดการ
จัดขึ้นในช่วงกันยายนของทุกปี เป็นกิจกรรมที่จัดขึ้นสำหรับนักศึกษาชั้นปีที่ 1 เพื่อรับเข้ามาเป็นนักศึกษาคณะวิทยาการจัดการอย่างเต็มตัว อีกทั้งยังเป็นวันที่รุ่นพี่ทั้งศิษย์เก่า ศิษย์ปัจจุบัน และสายรหัสได้มาร่วมแสดงความยินดีอีกด้วย
กิจกรรมพี่สอนน้องสอบ
เป็นกิจกรรมที่พี่ ๆ คณะวิทยาการจัดการจัดขึ้นเพื่อเตรียมความพร้อมน้อง ๆ ชั้นปีที่ 1 สำหรับการสอบ ซึ่งเป็นการสอบครั้งแรกของน้อง อีกทั้งให้น้อง ๆ ได้เรียนรู้ถึงระเบียบ ข้อบังคับในการสอบ เทคนิคการเขียนหรือการทำข้อสอบของแต่ละสาขาวิชา อีกทั้งมีการช่วยน้องติวในเนื้อหาวิชาที่ไม่เข้าใจให้อีกด้วย เพื่อให้น้อง ๆ ได้พร้อมในการเข้าสู่สนามสอบจริง
กิจกรรมลูกทุ่งชุมชน
จัดขึ้นช่วงเดือนมีนาคม–เมษายนของทุกปี จัดโดยสาขาการจัดการชุมชน ภายในงานจะมีร้านค้า เวทีรำวง ตลาดนัดนักศึกษา เกมและการละเล่นในธีมของงานวัด และมีรำวงการกุศลเพื่อนำรายได้ไปบริจาคและบำเพ็ญประโยชน์ในด้านต่าง ๆ อีกด้วย
กิจกรรมรัฐประศาสนศาสตร์วิชาการ
จัดขึ้นในช่วงเดือนมีนาคม–เมษายนของทุกปี จัดโดยสาขาวิชารัฐประศาสนศาสตร์ ภายในงานจะมีการปฐกถาพิเศษจากนักวิชาการทางด้านรัฐศาสตร์และรัฐประศาสนศาสตร์ในเรื่องการเมือง การปกครอง การบริหารงานภาครัฐ ฯลฯ กิจกรรมเสวนาทางวิชาการโดยนักวิชาการและอาจารย์จากมหาวิทยาลัยต่าง ๆ ในเรื่องที่เป็นประเด็นในด้านรัฐศาสตร์และรัฐประศาสนศาสตร์ในปัจจุบัน กิจกรรมการแข่งขันการตอบปัญหาทางรัฐประศาสนศาสตร์สำหรับนักเรียนชั้นมัธยมศึกษาตอนปลาย กิจกรรมการแข่งขันการนำเสนอวิสัยทัศน์ของระดับอุมศึกษาในเรื่องที่เป็นประเด็นในปัจจุบัน ซึ่งได้รับความสนใจและมีมหาวิทยาลัยต่าง ๆ เข้าร่วมเป็นจำนวนมากไม่ว่าจะเป็น มหาวิทยาลัยเชียงใหม่ มหาวิทยาลัยศรีนครินทรวิโรฒ มหาวิทยาลัยราชภัฏเพชรบุรี มหาวิทยาลัยราชภัฏนครปฐม มหาวิทยาลัยสงขลานครินทร์ ฯลฯ
กิจกรรม SARIM
เป็นกิจกรรมที่จัดขึ้นร่วมกับ คณะวิทยาศาสตร์ คณะสัตวศาสตร์และเทคโนโลยีการเกษตร คณะเภสัชศาสตร์ คณะเทคโนโลยีสารสนเทศและการสื่อสาร และคณะวิทยาการจัดการ โดยในแต่ละปีจะมีการเวียนกันเป็นเจ้าภาพของแต่ละคณะเรียงตามตัวอักษร โดยเป็นกิจกรรมสันทนาการร่วมกันหรือ "การชนสัน"
กิจกรรมชนช้าง
เป็นกิจกรรมที่จัดขึ้นร่วมกับ คณะสัตวศาสตร์และเทคโนโลยีการเกษตร คณะวิทยาการจัดการ และ คณะเทคโนโลยีสารสนเทศและการสื่อสาร จัดขึ้นเพื่อเป็นการชนสันทนาการของทั้ง 3 คณะ อีกทั้งมีการแสดงของเชียร์ลีดเดอร์ของแต่ละคณะ และการเต้นสันทนาการเวียนกัน
ผลงาน / รางวัลเกียรติยศที่ได้รับ

นายรัชพล เปรมสวัสดิ์ และนายพิชชากร อภิพาณิชพงษ์ ตัวแทนนักศึกษาร่วมกับนายนิพนธ์ สาสาร และชวยุต นิ่มนวล ตัวแทนเทศบาล อำเภอหัวหิน จังหวัดประจวบคีรีขันธ์ ในการสร้างสรรค์ผลงานการแกะสลักทราย คว้ารางวัลชนะเลิศและรองชนะเลิศการแข่งขันเทศกาลแกะสลักทราย ฮิชิคาริ ครั้งที่ 6 จัดขึ้นระหว่างวันที่ 19 – 27 มิถุนายน พ.ศ. 2559 ณ เมืองฮิชิคาริ ประเทศญี่ปุ่น
รางวัลรองชนะเลิศอันดับ 2 ในโครงการ AFET Futures Trading Challenge
ตำแหน่งชนะเลิศรางวัลเกียรติคุณพระราชทานจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จากการแข่งขัน เกมจำลองธุรกิจแห่งชาติครั้งที่ 1
รางวัลรองชนะเลิศอันดับ 2 และรางวัลชมเชยโครงการ "การเพิ่มศักยภาพในการแข่งขันขององค์กรธุรกิจ"
รางวัลชนะเลิศโครงการ "Phillip Futures Challenge on Campus 2006"
รางวัล "Spirit of SIFE Award" การแข่งขันโครงการ 2007 SIFE Thailand National Competition
รองชนะเลิศอันดับ 2 ในโครงการ AFET Futures Trading Challenge 2007
รองชนะเลิศอันดับ 1 จากการประกวดกล่าวสุนทรพจน์ ระดับภูมิภาคตะวันตก
รางวัลรองชนะเลิศอันดับ 2 จากการประกวดทักษะมัคคุเทศก์เฉลิมพระเกียรติ ระดับมหาวิทยาลัย
ได้รับรางวัลจากการร่วมแข่งขัน "One–2–Call! - Brand Age Award โครงการประกวดแผนพัฒนาธุรกิจ (ปีที่ 3) ตอนงานเข้า OTOP"
รางวัลจากการร่วมแข่งขันทำอาหารแห่งภูมิภาคเอเชีย งานชุมนุมเชฟระดับโลก
นางสาวนฤมล บัณฑิตาโสภณ นักศึกษาคณะวิทยาการจัดการ มหาวิทยาลัยศิลปากร ได้รับรางวัลนำเสนอผลงานวิจัย ระดับชาติ ภาคบรรยาย ระดับดี ในการประชุมสังคมศาสตร์วิชาการระดับชาติและนานาชาติ ครั้งที่ 12 "การพัฒนาภายใต้กระแสโลกาภิวัฒน์เพื่อความยั่งยืนของชุมชนท้องถิ่น สังคมไทย และอาเซียน"
นักศึกษาชั้นปีที่ 3 สาขาวิชาการจัดการธุรกิจทั่วไป นางสาวศิริชาภรณ์ สิงห์โต ที่ได้รับรางวัล "ชนะเลิศ TFEX Campus Champion" นางสาวจิดาภา ทองดอนกระเดื่อง "รองชนะเลิศอันดับหนึ่ง TFEX Campus Champion" และนางสาวสุณิสา สังข์เงิน "รองชนะเลิศอันดับสอง TFEX Campus Champion" ในการแข่งขันโครงการ "TFEX Click2Win Campus League 2014
นักศึกษาสาขาวิชารัฐประศาสนศาสตร์ คณะวิทยาการจัดการ มหาวิทยาลัยศิลปากร ได้รับ "รางวัลผลงานวิจัยดีเด่น" เป็นสมัยที่สามติดต่อกันจากการประชุมวิชาการระดับชาติ ณ มหาวิทยาลัยสงขลานครินทร์ วิทยาเขตตรัง เมื่อวันที่ 28 เมษายน พ.ศ. 2558
อาจารย์ชิษณุพงศ์ ศิริโชตินิศากร และนายดนัยกานต์ ศรีสุข นักศึกษาสาขาวิชาธุรกิจโรงแรมและที่พัก คณะวิทยาการจัดการ มหาวิทยาลัยศิลปากร ที่ได้รับรางวัลชนะเลิศ (เหรียญทอง) จากการแข่งขันฝีมือแรงงานอาเซียน ครั้งที่ 10 ณ ประเทศเวียดนาม ในสาขาบริการอาหารและเครื่องดื่ม
ผู้ช่วยศาสตราจารย์ ดร.เฉลิมชัย กิตติศักดิ์นาวิน ได้รับรางวัลผลงานวิจัยการนำเสนอผลงานวิจัย ระดับชาติดีเด่น ภาคบรรยายการประชุมสังคมศาสตร์วิชาการระดับชาติ ครั้งที่ 11 ในหัวข้อ "ภัยธรรมชาติกับการจัดการอย่างยั่งยืน ระดับท้องถิ่น ประเทศและอาเซียน" ณ สำนักวิชาสังคมศาสตร์ มหาวิทยาลัยราชภัฏเชียงราย
ดูเพิ่ม

มหาวิทยาลัยศิลปากร
รายชื่อคณะบริหารธุรกิจและการบัญชีในประเทศไทย
รายชื่อคณะการท่องเที่ยวและการบริการในประเทศไทย
คณะโลจิสติกส์ มหาวิทยาลัยบูรพา

| --- | --- |
Faculty of Logistics, Burapha University

ชื่อย่อ: ลจ. / LOG
คติพจน์: สร้างความเป็นเลิศทางด้านโลจิสติกส์
สถาปนา: 29 กรกฎาคม พ.ศ. 2543 (24 ปี)
คณบดี: รศ.ดร. ณกร อินทร์พยุง
ที่อยู่: เลขที่ 169 ถนนลงหาดบางแสน ตำบลแสนสุข อำเภอเมืองชลบุรี จังหวัดชลบุรี 20131
สี:   สีน้ำเงิน
มาสคอต: สมอและพังงา
เว็บไซต์: https://buulog.com/
คณะโลจิสติกส์ มหาวิทยาลัยบูรพา (อังกฤษ: Faculty of Logistics, Burapha University) เป็นหน่วยงานระดับคณะวิชาสังกัดมหาวิทยาลัยบูรพา จัดการเรียนการสอนด้านโลจิสติกส์ การเดินเรือ ธุรกิจทางทะเลและการขนส่งทางทะเล คณะโลจิสติกส์ มหาวิทยาลัยบูรพา เป็นคณะโลจิสติกส์แห่งแรกของประเทศไทย ตั้งอยู่ที่อำเภอเมือง จังหวัดชลบุรี
ประวัติ

ในปี พ.ศ. 2531 คณะรัฐมนตรีมีมติอนุมัติให้ยกฐานะมหาวิทยาลัยศรีนครินทรวิโรฒ วิทยาเขตบางแสน เป็นมหาวิทยาลัยเอกเทศ และในวันที่ 27 ธันวาคม 2531 คณะอนุกรรมการประสานงานการจัดตั้งมหาวิทยาลัยใหม่ในส่วนภูมิภาค และในปี พ.ศ. 2532 คณะรัฐมนตรีรับหลักการร่างพระราชบัญญัติ มหาวิทยาลัยบูรพา สภาผู้แทนราษฎรได้ประชุมพิจารณาร่างพระราชบัญญัติมหาวิทยาลัยบูรพา ลงมติรับหลักการและส่งให้คณะกรรมาธิการการศึกษาสภาผู้แทนราษฎรดำเนินการจนกระทั่ง ในวันที่ 29 กรกฎาคม พ.ศ. 2533 จึงได้รับการยกฐานะเป็นมหาวิทยาลัยบูรพาโดยพระราชบัญญัติ มหาวิทยาลัยบูรพา พ.ศ. 2533 และประกาศลงในราชกิจจานุเบกษา เล่มที่ 107 ตอนที่ 131
หลังจากแยกตัวเป็นมหาวิทยาลัยบูรพาแล้ว ในปี 2543 สภามหาวิทยาลัยบูรพาจึงได้ให้ความเห็นชอบในการจัดตั้ง “วิทยาลัยพาณิชย์นาวี” ขึ้นเป็นแห่งแรกของไทยในวันที่ 29 กรกฎาคม 2543
ต่อมา ในวันที่ 3 มิถุนายน 2548 ได้เปลี่ยนชื่อเป็น “วิทยาลัยการขนส่งและโลจิสติกส์” และเปลี่ยนฐานะเป็น “คณะโลจิสติกส์” ดังปรากฎในปัจจุบันเมื่อวันที่ 4 กรกฎาคม พ.ศ. 2551 ใช้ชื่อภาษาอังกฤษว่า "Faculty of Logistics, Burapha University"
หน่วยงานภายใน

คณะโลจิสติกส์ มหาวิทยาลัยบูรพา แบ่งส่วนงานภายในดังนี้
สำนักงานจัดการศึกษา
สำนักงานคณบดี
หลักสูตร

| หลักสูตรที่เปิดสอนในคณะโลจิสติกส์ มหาวิทยาลัยบูรพา> ระดับปริญญาตรี | หลักสูตรที่เปิดสอนในคณะโลจิสติกส์ มหาวิทยาลัยบูรพา> ระดับปริญญาโท | หลักสูตรที่เปิดสอนในคณะโลจิสติกส์ มหาวิทยาลัยบูรพา> ระดับปริญญาเอก | หลักสูตรที่เปิดสอนในคณะโลจิสติกส์ มหาวิทยาลัยบูรพา>  |
| --- | --- | --- | --- |
| หลักสูตรวิทยาศาสตรบัณฑิต (วท.บ.) สาขาวิชาการจัดการโลจิสติกส์และโซ่อุปทาน  สาขาวิชาวิทยาการเดินเรือ  สาขาวิชาการจัดการอุตสาหกรรมพาณิชยนาวี หลักสูตรบริหารธุรกิจบัณฑิต (บธ.บ.) สาขาวิชาการค้าระหว่างประเทศและการจัดการโลจิสติกส์  สาขาวิชาธุรกิจพาณิชยนาวี (หลักสูตรต่อเนื่อง) | หลักสูตรวิทยาศาสตรมหาบัณฑิต (วท.ม.) สาขาวิชาการจัดการโลจิสติกส์และโซ่อุปทาน | หลักสูตรปรัชญาดุษฎีบัณฑิต (ปร.ด.) สาขาวิชาการจัดการโลจิสติกส์และโซ่อุปทาน |  |
แหล่งข้อมูลอื่น

เว็บไซต์มหาวิทยาลัยบูรพา
เว็บไซต์คณะโลจิสติกส์ มหาวิทยาลัยบูรพา
| ด ค กมหาวิทยาลัยบูรพา |
| --- | --- | --- |
| วิทยาเขต | บางแสน · จันทบุรี · สระแก้ว |  |
| บางแสน | ดนตรีและการแสดง ·  นานาชาติ · บริหารธุรกิจ · พยาบาลศาสตร์ · แพทยศาสตร์ · ภูมิสารสนเทศศาสตร์ · เภสัชศาสตร์ · มนุษยศาสตร์และสังคมศาสตร์ · รัฐศาสตร์และนิติศาสตร์ · โลจิสติกส์ ·  วิทยาการวิจัยและวิทยาการปัญญา · วิทยาการสารสนเทศ · วิทยาศาสตร์ · วิทยาศาสตร์การกีฬา · วิศวกรรมศาสตร์ · ศิลปกรรมศาสตร์ · ศึกษาศาสตร์ · สหเวชศาสตร์ · สาธารณสุขศาสตร์ · บัณฑิตวิทยาลัย |  |
| จันทบุรี | เทคโนโลยีทางทะเล · วิทยาศาสตร์และศิลปศาสตร์ · อัญมณี |  |
| สระแก้ว | เทคโนโลยีการเกษตร · วิทยาศาสตร์และสังคมศาสตร์ · โครงการจัดตั้งคณะพาณิชยศาสตร์และบริหารธุรกิจ |  |
| โรงพยาบาล | โรงพยาบาลมหาวิทยาลัยบูรพา |  |
| โรงเรียน | โรงเรียนสาธิต "พิบูลบำเพ็ญ" · โรงเรียนสาธิตอาชีวศึกษา มหาวิทยาลัยบูรพา |  |
| ศูนย์ | ศูนย์วิทยาศาสตร์สุขภาพ · ศูนย์เกาหลีศึกษา · ศูนย์ภาษา · ศูนย์ภูมิภาคเทคโนโลยีอวกาศและภูมิสารสนเทศ ภาคตะวันออก · ศูนย์ปฏิบัติการค้นคว้าและวิจัย · ศูนย์สังคมและสิ่งแวดล้อมศึกษา (CIET) · ศูนย์เรียนรู้โลกใต้ทะเล · ศูนย์จีนศึกษา · ศูนย์ปฏิบัติการโรงแรมมหาวิทยาลัยบูรพา |  |
| สถาบัน | สถาบันวิทยาศาสตร์ทางทะเล · สถาบันวิจัยวัฒนธรรมและศิลปะ · สถาบันวิจัยลีนุกซ์บูรพา · สถาบันขงจื่อ |  |
| สถาบันสมทบ | วิทยาลัยการสาธารณสุขสิรินธร จังหวัดอุบลราชธานี · วิทยาลัยการสาธารณสุขสิรินธร จังหวัดพิษณุโลก · วิทยาลัยการสาธารณสุขสิรินธร จังหวัดสุพรรณบุรี · วิทยาลัยการสาธารณสุขสิรินธร จังหวัดตรัง · วิทยาลัยการสาธารณสุขสิรินธร จังหวัดยะลา · วิทยาลัยเทคโนโลยีทางการแพทย์และสาธารณสุข กาญจนาภิเษก · วิทยาลัยการสาธารณสุขสิรินธร จังหวัดชลบุรี · วิทยาลัยการสาธารณสุขสิรินธร จังหวัดขอนแก่น · วิทยาลัยพยาบาลบรมราชชนนี ชลบุรี · วิทยาลัยพยาบาลพระปกเกล้า จันทบุรี · ศูนย์ฝึกพาณิชย์นาวี |  |
| อื่น ๆ | เขตอุตสาหกรรมซอฟต์แวร์ภาคตะวันออก มหาวิทยาลัยบูรพา · งานเทางามสัมพันธ์ |  |
หมวดหมู่ • โครงการ • สถานีย่อย
คทานกพิราบ

คทานกพิราบ (อังกฤษ: Sceptre with the Dove) หรือเรียกอีกชื่อว่า คทาแห่งความเสมอภาคและกรุณา (อังกฤษ: Dove of Equity and Mercy) คือพระคทาประจำพระองค์ ซึ่งเป็นหนึ่งในเครื่องราชกกุธภัณฑ์แห่งสหราชอาณาจักร ทำขึ้นเพื่อใช้ในพระราชพิธีบรมราชาภิเษกของพระเจ้าชาลส์ที่ 2 ในปีค.ศ. 1661 โดยทำจากแท่งโลหะปิดทองฝังอัญมณีต่าง ๆ ได้แก่ เพชร ทับทิม มรกต แซฟไฟร์ และสปิเนล ปิดยอดด้วยลูกโลกทองคำประดับเพชร และนกพิราบปั้นจากวัสดุเคลือบดินเผาสีขาว ซึ่งหมายถึงพระวิญญาณบริสุทธิ์
คทานกพิราบนั้นเป็นสัญลักษณ์ของพระราชอำนาจทางจิตวิญญาณของสถาบันพระมหากษัตริย์ภายใต้พระมหากางเขน ส่วนคทากางเขนนั้นเป็นสัญลักษณ์ของพระราชอำนาจทางการปกครอง โดยปกติแล้ว ในพระราชพิธีบรมราชภิเษกนั้น พระมหากษัตริย์จะทรงพระคทาพิราบทางพระหัตถ์ซ้าย และพระคทากางเขนทางพระหัตถ์ขวา ในขณะที่อาร์ชบิชอปแห่งแคนเทอร์เบอรีทำการสวมมงกุฎเซนต์เอ็ดเวิร์ดลงบนพระเศียร
คทานกพิราบพร้อมทั้งเครื่องราชกกุธภัณฑ์อื่น ๆ นั้น สามารถเข้าชมได้ที่หอคอยแห่งลอนดอน
ดูเพิ่ม

เครื่องราชกกุธภัณฑ์แห่งสหราชอาณาจักร
คทากางเขน
คนข้ามเพศ

ธงทรานส์เจนเดอร์ไพรด์ (Transgender Pride Flag)
ปริญญา เจริญผลจากภาพยนตร์ บิวตี้ฟูล บ๊อกเซอร์
คนข้ามเพศ หรือ ทรานส์เจนเดอร์ (อังกฤษ: Transgender) คือ บุคคลที่มีเพศภาวะไม่สัมพันธ์กับเพศสภาพของตนเอง ไม่ได้หมายถึง รูปแบบของเพศวิธีหรือรสนิยมทางเพศ
คนข้ามเพศอาจจะแสดงตนเป็นคนรักต่างเพศ (Heterosexual), รักร่วมเพศ (Homosexual), รักร่วมสองเพศ (Bisexual), รักทุกเพศ (Pansexual), รักหลายเพศ (Pansexual) หรือไม่ฝักใจทางเพศ (Asexual) ก็ได้
คนข้ามเพศยังอาจหมายถึง บุคคลที่แสดงตนไม่เหมือนเพศชายหรือเพศหญิงตามธรรมเนียมนิยม แต่รวมหรือย้ายไปในทางเพศตรงข้าม รวมตลอดถึง คนที่เปลี่ยนไปเป็นเพศตรงข้ามกับเพศที่มีมาแต่แรกกำเนิด (ยึดจากอวัยวะสืบพันธุ์) หรือรู้สึกผิดหรือไม่พอใจในเพศที่มีอยู่ หรือไม่ต้องการแสดงออกอย่างเพศสภาพที่มีอยู่
คนข้ามเพศอาจมีบุคลิกลักษณะอย่างคนทั่วไปหรือไม่ก็ได้
ดูเพิ่ม

ผู้หญิงข้ามเพศ
ผู้ชายข้ามเพศ
คนงานอุตสาหกรรมแห่งโลก

คนงานอุตสาหกรรมแห่งโลก (อังกฤษ: Industrial Workers of the World, ชื่อย่อ: IWW) เป็นสหภาพแรงงานสากลที่ก่อตั้งขึ้นในปี พ.ศ. 2448 ที่ชิคาโก รัฐอิลลินอย สหรัฐอเมริกา โดยสมาชิกของกลุ่มคนงานอุตสาหกรรมแห่งโลกมักถูกกล่าวถึงในชื่อ ว็อบบลีส์ (อังกฤษ: Wobblies)
แหล่งข้อมูลอื่น

เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  กาตาลุญญา  เยอรมนี  อิสราเอล  สหรัฐ  สวีเดน  ญี่ปุ่น  เช็กเกีย 
อื่น ๆ:  IdRef
คณะสถาปัตยกรรมศาสตร์ มหาวิทยาลัยศิลปากร

| --- | --- |
Faculty of Architecture, Silpakorn University

สถาปนา: 12 มิถุนายน พ.ศ. 2498 (69 ปี)
คณบดี: ผู้ช่วยศาสตราจารย์ ดร. นนท์ คุณค้ำชู
ที่อยู่: คณะสถาปัตยกรรมศาสตร์ มหาวิทยาลัยศิลปากร วังท่าพระ เลขที่ 31 ถนนหน้าพระลาน แขวงพระบรมมหาราชวัง เขตพระนคร กรุงเทพมหานคร 10200   คณะสถาปัตยกรรมศาสตร์ มหาวิทยาลัยศิลปากร วิทยาเขตพระราชวังสนามจันทร์ เลขที่ 6 ถนนราชมรรคาใน ตำบลพระปฐมเจดีย์ อำเภอเมืองนครปฐม จังหวัดนครปฐม 73000
วารสาร: วารสารหน้าจั่ว
สี:   สีเทาสวาด
มาสคอต: หน้าจั่วในสี่เหลี่ยม   
เว็บไซต์: www.arch.su.ac.th
คณะสถาปัตยกรรมศาสตร์ มหาวิทยาลัยศิลปากร (อังกฤษ: Faculty of Architecture, Silpakorn University) เป็นคณะวิชาลำดับที่ 2 ของ มหาวิทยาลัยศิลปากร และเป็นคณะสถาปัตยกรรมศาสตร์แห่งที่ 2 ของประเทศไทย[ต้องการอ้างอิง] ก่อตั้งขึ้นเมื่อวันที่ 12 มิถุนายน พ.ศ. 2498